  Майя Бывальцева Вотка ёросысь Перевозной черкогуртын арлы быдэ радъяськылӥсь огреч сылалтонлы сӥзем «Перевозинский засольник» праздник нырысьсэ онлайн амалэн ортчоз. Фестиваль улсын ужрадъёс 3-14 гудырикошконэ мынозы, нош 15-тӥ гудырикошконэ радъясьёс меӵак эфирын Перевозинской рассольник дасялозы но вожвылъяськонъёслы йылпумъянъёс лэсьтозы. Со сярысь ужрадлэн «ВКонтакте» мерлыко вотэсысь огиназ ивортӥзы. Праздникез онлайн амалэн ортчытонлэн но аслаз ӟечез вань. Ужрадамы пыриськыны быгатозы элькунмылэн пӧртэм сэрегъёсысьтыз адямиос, кудъёсыз азьвыл кузь сюрес сэрен праздникамы ӧз вуылэ «Перевознинский засольник» праздникез радъясьёсРадъясьёс вожвылъяськонъёс, акциос, челленджъёс, мастер-классъёс дасязы. Отчы пыриськон понна куронъёсты Перевознойысь лулчеберет центрлэн «ВКонтакте» мерлыко вотэсысь огинысьтыз шедьтыны луоз. Тодэ вайытом, таяз арын пандемия сэрен удмуртъёслэн гырон быдтонлы но выль емышъёслы сӥзем шулдыръяськонъёсты ӧз ортчытэ.  Тегъёс: Лулчеберет Удмуртия праздникъёс сиён-юонъёс Воткаёрос  